
	СЛУЖБЕН   ГЛАСНИК  НА ОПШТИНА ДЕБРЦА
ИЗЛЕГУВА  ПО  ПОТРЕБА
	БЕЛЧИШТА
14.07.2023 година.

Број 07.   Год. 2023
	ЕДБ:4020004141925
КОНТАКТ:
Е-mail :belcista@t-home.mk,                 contact@debrca.gov.mk
Телефон :046/286-855



Врз основа на член 51 став 1 од Законот за локалната самоуправа („Службен весник на РМ“ број 5/2002 ), Градоначалникот на општина Дебрца, донесе :

Р Е Ш Е Н И Е
За запирање на објавувањето во “Службен гласник на општина Дебрца” на решението за именување член во управниот одбор на ЈЗУ Здравствен дом –Охрид 

1.Се запира објавувањето во “Службен гласник на општина Дебрца” на решението за именување член во управниот одбор на ЈЗУ Здравствен дом –Охрид, број 08-812/11, од 29.06.2023 година , донесено од советот на општина Дебрца.
2.Објавувањето се запира бидејќи при неговото донесување не е почитувана статутарната постапка за негово донесување.
3.Решението да се врати на повторно разгледување на советот на општината.
4.Ова решение влегува во сила со денот на донесувањето, а ќе се објави во “Службен гласник на општина Дебрца”.

ОБРАЗЛОЖЕНИЕ
Советот на општина Дебрца на седницата одржана на ден 29.06.2023 година донесе решение за именување член во управниот одбор на ЈЗУ Здравствен дом –Охрид, број 08-812/11.
При неговото донесување не е почитувана статутарната постапка за негово донесување, односно за сите прашања од избори, именувања и разрешувања од надлежност на советот на општината предлозите за именувања ги дава комисијата за мандатни прашања, избори и именувања. Согласно член 33 од Статутот на општина Дебрца комисијата за мандатни прашања, избори и именувања разгледува и подготвува предлози за избор и именување и разрешување од надлежност на советот на општината.
Во конкретниов случај, предлогот за именување член во управниот одбор на ЈЗУ Здравствен дом –Охрид не е даден од комисијата за мандатни прашања, избори и именувања, ниту е одржана седница на комисијата на која се разгледувал и произлегол овој предлог.
Оспореното решение е донесено на предлог на член на советот, дадено на самата седница на советот, а предлагачот не е ниту член на комисијата за мандатни прашања, избори и именувања.
Оттаму, се предлага решението да се врати на повторно разгледување на советот на општината



Број  09-876/2   				
12.07.2023 год.					
Белчишта.			                       

		

				ГРАДОНАЧАЛНИК НА ОПШТИНА ДЕБРЦА
     					         Зоран Ногачески с.р.

